172 
løftede ,,Grøden” sig, blev liggende en 3 Ugers Tid og sænkede 
sig da atter, et Fænomen, som havde forundret ham meget, men 
som jo er i god Overensstemmelse med Plantens Levevis. Faunaen 
er her næsten fuldkommen ,,fersk", og kun Mysider, der ogsaa her 
i store Flokke trække langs Kysterne, samt Skrubber vise, at 
Fjorden endnu staar i Forbindelse med Havet. Vest-Stadilfjord, 
som er fuldstændig afspærret, ejer ved den første Under- " 
søgelse ikke en eneste Form, der kunde tyde paa, at Fjorden 
nogensinde havde haft Forbindelse med Havet. Fiskebestanden er 
særlig Karpefisk, Skaller, Brasen, men desuden enkelte Gedder 
og Aborrer; Skrubben mangler; - Ferskvandssnegle og Fersk- 
vandsinsekter ere rigelig repræsenterede, og en meget rig Flora 
findes (Batrachium, Myriophyllum, Hippuris, Potamogeton, Stra- 
tiotes 0. a.).. Kun Cordylophora lacustris lod formode, at denne 
Sø var en inddæmmet Havarm. Den er naaet herop, den Gang 
Vest-Stadilfjord endnu stod i Forbindelse med Øst-Stadilfjord, og 
dennes Forbindelse igen med Ringkjøbingfjord var større og videre 
end nu. Da Vest-Stadilfjord lukkedes ude fra Havet, uddøde alle 
Havformerne, kun Cordylophora holdt sig og akklimatiserede sig 
til ublandet Ferskvand. 
Som vi i det foregaaende Arbejde have set, var der det kårak- 
teristiske Forhold hos alle fra Havet indvandrede fastsiddende Or- - 
ganismer, at de dannede Hvileæg eller Hvileknopper, ved Hjælp af 
hvilke de bleve i Stand til at byde de Farer Trods, der vare for- 
bundne med det tilfrysende og udtørrende Vand. Det var en 
naturlig Sag, at jeg søgte nærmere Oplysning om Maaden, hvorpaa 
Cordylophora lacustris overvintrede. — Vest-Stadilfjord er intet Steds 
over 2 Alen dyb, og paa de allerfleste Steder er Dybden langt 
mindre. Fiskeren fortalte mig, at Isen kunde have en Tykkelse af 
en Ålen, og at altsaa den ikke frosne Vandmasse i den strængeste 
Vintertid kun var forholdsvis ringe. Jeg fandt nu Cordylophora. 
næsten lige under Vandspejlet, altsaa paa Steder, hvor den nød- 
vendigvis maatte fanges af Isdækket. Ved at undersøge Pæle, 
der vare rammede ned paa et af Fjordens dybeste Steder og med 
